EELNÕU

|  |
| --- |
| **O T S U S** |
|  |
| Kadrina | 28. september 2022 nr  |
|  |
|  |
|  |
| Kinnisasjade Veere tn 6a ja Kalda tn 40a võõrandamine |   |
|  |
|  |

Kadrina aleviku kinnisasjade Veere tn 6 ja Kalda tn 40 omanikud on pöördunud Kadrina Vallavalitsuse poole sooviga omandada nende kinnisasjadega ühist piiri omavad Kadrina vallale kuuluvad kinnisasjad Veere tn 6a (katastritunnus 27202:001:0705, pindala 250 m²) ja Kalda tn 40a (katastritunnus 27202:001:0704, pindala 41 m²).

Eelnimetatud Kadrina vallale kuuluvad kinnisasjad moodustati vallale kuuluva transpordimaa Veere tänav J1 (katastritunnus 27304:004:0019) jagamisel ja piiride korrastamisel Kadrina vallavalitsuse 28. september 2021 korralduse nr 226 „Kinnisasja jagamisel moodustatavatele katastriüksustele koha-aadresside ja sihtotstarvete määramine“ alusel.

„Kadrina vallavara valitsemise korra“ järgi võib vallavara võõrandada, kui vara ei ole vajalik avalikuks otstarbeks ega valla valitsemiseks. Vallavara saab võõrandada otsustuskorras ja selle otsustab volikogu kui võõrandatakse kinnisasi. Vara võõrandamise viisi ja tasu suuruse määrab võõrandamise otsustaja.

Lähtudes eeltoodust ja võttes aluseks „Kohaliku omavalitsuse korralduse seaduse“ § 6 lõike 3 punkti 2 ja Kadrina Vallavolikogu 30.05.2012.a määruse nr 50 „Kadrina vallavara valitsemise kord“ § 24 lõike 2 punkti 1, lõike 3 punkti 1, lõike 5 punkti 5 ning § 25 lõiked 1, 4 ja 5 Kadrina vallavolikogu

o t s u s t a b:

1. Võõrandada otsustuskorras Kadrina alevikus asuv Kadrina vallale kuuluv kinnisasi Veere tn 6a (katastritunnus 27202:001:0705, sihtotstarve 100% elamumaa, pindala 250 m²), kokkuleppe- hinnaga 1250 eurot kinnisasja Veere tn 6 omanikule Aivar Valdmetsale isikukood 36402235218.

2. Võõrandada otsustuskorras Kadrina alevikus asuv Kadrina vallale kuuluv kinnisasi Kalda tn 40a (katastritunnus 27202:001:0704, sihtotstarve 100% elamumaa, pindala 41 m²) kokkuleppe- hinnaga 205 eurot kinnisasja Kalda tn 40 omanikule Maie Kadakas isikukood 44406245220.

3. Käesoleva otsuse punktides 1 ja 2 nimetatud kinnisasjade müügi-ja asjaõiguslepingu sõlmimisega seotud kulud kannab ostja.

4. Volitada vallavanem Kairit Pihlakut sõlmima ja allkirjastama käesoleva otsuse punktides 1 ja 2 nimetatud kinnisasjade müügi ja asjaõiguslepingud.

5. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14 Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega halduskohtumenetluse seadustikus sätestatud korras Tartu Halduskohtu Jõhvi kohtumajja (Kooli 2, Jõhvi 41598).

|  |  |
| --- | --- |
| (allkirjastatud digitaalselt) |  |
|  |  |
| Madis Viise |  |
| vallavolikogu esimees |  |